ถ้าไม่ได้ตั้งครรภ์ / ไม่ได้บีบนมแรงๆ(หรือเบาๆหรือไม่ได้แตะตรงส่วนหน้าอกหรือนมเลย) มีโอกาสไหมคะที่จะมีน้ำนมออกมาจากหัวนม เพราะนี่ตรวจการตั้งครรภ์แบบปัสสาวะผ่านแล้วขึ้นขีดเดียวค่ะ(แต่รู้สึกท้องใหญ่ขึ้น น่าจะเป็นเพราะแก๊สในกระเพาะเยอะ😂) และไม่ได้บีบนมด้วย แต่ทำไมน้ำนมถึงออกมา พอมาเห็นตอนจะอาบน้ำอีกทีนมก็เเห้งไปแล้วค่ะ อยากทราบว่าแบบนี้ผิดปกติไหมคะ บ่งบอกถึงโรคอะไรหรือเปล่าคะ และอยากทราบวิธีแก้ไข/ป้องกันค่ะ ขอบล่วงหน้านะคะ🙏🏻
สวัสดีค่ะ งาน,อาการที่มีน้ำไหลออกจากหัวนม อาจแบ่งตามลักษณะของน้ำเป็นสาเหตุดังนี้1. น้ำนม เช่น พบในช่วงตั้งครรภ์ หรือหลังหย่านมบุตร ผลข้างเคียงจากการใช้ฮอร์โมนคุมกำเนิด เช่น ยาฉีดคุมกำเนิด ยาฝังคุมกำเนิด เป็นต้น หรืออาจเกิดการกระตุ้นเต้านม เช่น การบีบนวด คลึงเต้านมบ่อยๆ ก็จะทำให้มีน้ำนมไหลได้ นอกจากนี้อาจเกิดจากการใช้ยาบางชนิด เช่น phenothiazine reserpine หรือเกิดจากเป็นเนื้องอกในต่อมใต้สมอง2. น้ำสีอื่นๆ เช่น ใส เหลือง น้ำตาล มักเกิดจากท่อน้ำนมเกิดการขยายตัว ส่วนน้อยอาจเกิดจากเป็นเนื้องอกธรรมดาของต่อมน้ำนมหรือท่อน้ำนม3. น้ำปนเลือดหรือเป็นเลือด มักเกิดจากเป็นเนื้องอกของต่อมน้ำนมหรือท่อน้ำนม และอาจมีสาเหตุจากจากมะเร็งเต้านมได้ในส่วนของสาเหตุจากการตั้งครรภ์ หากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ทั้งนี้ หากยังคงมีน้ำไหลจากหัวนมเองโดยที่ไม่เกิดจากการบีบและไม่ได้มีการใช้ยาฮอร์โมนอะไรอยู่ แนะนำให้ไปพบแพทย์เพื่อตรวจหาสาเหตุค่ะ